**HOTĂRÂRE nr. 39 din 11 iulie 2016**

pentru completarea <LLNK 12014 35 20DH01 0 76>Hotărârii Consiliului Camerei Auditorilor Financiari din România nr. 35/2014 privind aprobarea cotizaţiilor şi taxelor pentru membrii Camerei Auditorilor Financiari din România, persoane fizice şi juridice, şi pentru membrii stagiari în activitatea de audit financiar

**EMITENT:** CAMERA AUDITORILOR FINANCIARI DIN ROMANIA

**PUBLICAT ÎN:** MONITORUL OFICIAL nr. 543 din 19 iulie 2016

**Data intrarii in vigoare : 19 iulie 2016**

 Având în vedere prevederile:

 - <LLNK 11999 75181 302 6 66>art. 6 alin. (3) din Ordonanţa de urgenţă a Guvernului nr. 75/1999 privind activitatea de audit financiar, republicată, cu modificările şi completările ulterioare;

 - art. 15 alin. (3) şi art. 62 alin. (2) din Regulamentul de organizare şi funcţionare a Camerei Auditorilor Financiari din România, aprobat prin <LLNK 12011 433 20 301 0 33>Hotărârea Guvernului nr. 433/2011,

 Consiliul Camerei Auditorilor Financiari din România, întrunit în şedinţa din data de 11 iulie 2016, adoptă prezenta hotărâre.

 ART. I

 <LLNK 12014 35 20DH01 0 76>Hotărârea Consiliului Camerei Auditorilor Financiari din România nr. 35/2014 privind aprobarea cotizaţiilor şi taxelor pentru membrii Camerei Auditorilor Financiari din România, persoane fizice şi juridice, şi pentru membrii stagiari în activitatea de audit financiar, publicată în Monitorul Oficial al României, Partea I, nr. 358 din 15 mai 2014, cu modificările şi completările ulterioare, se completează după cum urmează:

 - La articolul 5, după alineatul (4) se introduce un nou alineat, alineatul (5), cu următorul cuprins:

 "(5) Plata cotizaţiilor fixe şi variabile efectuate în numerar sau prin ordin de plată de către auditorii financiari, membri ai Camerei Auditorilor Financiari din România, persoane fizice şi juridice, active sau nonactive, în conformitate cu prevederile prezentei hotărâri, se impută cu prioritate asupra celor mai vechi cotizaţii datorate şi neachitate la scadenţă, indiferent de indicaţiile plătitorului."

 ART. II

 Departamentele din cadrul aparatului executiv al Camerei Auditorilor Financiari din România vor duce la îndeplinire prevederile prezentei hotărâri.

 ART. III

 Prezenta hotărâre se publică în Monitorul Oficial al României, Partea I.

 Preşedintele Camerei Auditorilor Financiari din România,

 Gabriel Radu

 Bucureşti, 11 iulie 2016.

 Nr. 39.